ADESUA 14
Ahenni a Ebedi Asase Nyinaa So
Ahenni bɛn na wohwɛ a yɛreka ho asɛm yi?
Ahenni biara wɔ ɔhene. Ɔhene no na odi nnipa a wɔwɔ n’asase so no so tumi. So wunim nea ɔyɛ Onyankopɔn Ahenni no so Hene?
Dɛn na wopɛ sɛ wuhu wɔ Paradise?
Yɛn ani begye paa! Sɛ yɛkɔ Paradise a, nnipa renko ntɔkwaw wɔ hɔ, na wɔrenkɔ ɔko bio. Obiara bɛdɔ ne yɔnko. Obiara renyare anaa ɔrenwu. Anifuraefo behu ade, asotifo bɛte asɛm, na wɔn a wontumi nnantew betumi atu mmirika na wɔahuruhuruw. Obiara benya aduan adi amee. Mmoa ne wɔn ho wɔn ho bɛtena asomdwoe mu, na wɔne nnipa nso atena asomdwoe mu. Nnipa a wɔawuwu bɛsɔre aba nkwa mu. Mmarima ne mmea pii a woasua wɔn ho ade wɔ nhomawa yi mu te sɛ Rebeka, Rahab, Dawid, ne Elia nso bɛsɔre aba! Sɛ wɔsɔre ba a, w’ani begye sɛ wubehyia wɔn?
Yehowa dɔ wo, na ɔpɛ sɛ w’ani gye. Sɛ wokɔ so sua Yehowa ho ade na wutie n’asɛm a, wubetumi atena ase daa wɔ paradise asase fɛfɛɛfɛ no so! So ɛnyɛ eyi ne nea wopɛ?
KENKAN FI WO BIBLE MU
SUA PII
Me Nhoma a Ɛka Bible Mu Nsɛm
Me Nhoma a Ɛka Bible Mu Nsɛm
ƆWƐN-ABAN
Onyankopɔn Werɛ Tumi How
—Dɛn na Yɛbɛyɛ Ama N’ani Agye?
Wunim sɛ wubetumi ama Yehowa werɛ ahow anaa n’ani agye? Kenkan na hu sɛnea Adam ne Hawa maa Yehowa werɛ howee.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn